Dr ELIZABETH KEREKERE (Green): Kia ora. E mihi ana me te ngākau whakaiti ki a koutou katoa e karapinepine ana ki raro o te whakaruruhau o tēnei Whare. E mihi ana ki a koutou i whakapau kaha ki te tae ki tēnei wāhi o te haerenga roa i tīmata mai i te wā i whati te Karauna i ngā tūmanako o Te Tiriti o Waitangi. He pōhēhē nā rātou i te mea ko tō tātou Tiriti he oranga mai i te wā i haina ngā tīpuna tae noa ki tēnei wā, nō reira tēnā koutou katoa.